Ülalpool tsiteeritud dr Green on selgitanud, et Uganda edulugu dokumenteerivaid andmeid olid valmis aktsepteerima väga vähesed valitsused, organisatsioonid ja aidsieksperdid, kuna inimestel ei ole kerge  tunnistada, et nad on eksinud - seda enam, kui jutt käib sadadest miljonitest dollaritest ja kümnete miljonite inimeste eludest. Samuti tõi dr Green välja, et Uganda edulugu, põhinedes abielueelsetest ja -välistest seksuaalsuhetest hoidumisel, rajanes otseselt Lääne seksuaalrevolutsiooni käigus idealiseeritud ning lääneliku eluviisi aluseks saanud väärtuste ja suhtumiste tõrjumisel. Surmava tõve alistamiseks inimesi seksuaalsele kasinusele kutsuvat Uganda valitsust süüdistati isegi inimõiguste rikkumises (nagu  eksisteeriks "õigus" piiramatule seksuaalkäitumisele).